el el el el el el el el el el el el el el el el el el el el el el el el el el el el el el el el el el el el el el el el el fr el el el el el el el el el el el el el el el el el el el el el el en ja el el el en en el en el el en el el en el el en el en el en el en el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el en el en el el el el el el el el en el en el el el el en el en el en el el el el el el el el el el en el el el el en el en el en el el el fr el en el el en el en el el ja el en el ca el el en el hbs_lat el el en el en el en el en el el el el it en el el el el el el en el el en el el en el el en el el en el el en el el en el el el en el el en el el en el el en el el en el el en el el en el el en el el en el el en el el en el el en el el en el el en el el en el el el fr el el el en el el el en el el en el el en it el el el en el el el el el el el en en el en en el en en el en en el en en el el en en el en en el en en en el el en en en el el en en el el en el el en el el el el el el el el en en el en en el en en el en en el en en el el el en en el en en el en en el el ja en en en el el en el el en el el el el el el el el en en el en en el en en el en en el en en el el el en en el en en el en en el en en el en en el en en el en en el el en en en en en el el en el el en el el el el el el el it en el el el en en el el el el en en el el el el en el el el el el el el en el el el el en el el el el en el el el el en el el el el el en el el el el el en el el el el el en el el el el el en el el el el el en el el el el el en el el el el el en el el el el el en el el el el el en el el el el el en el el el el el en el el el el el en el el el el el el en el el el el el en el el el el el en el el el el el en el el el el el en el el el el el en el el el el el en el el el el el en el el el el el en el el el el el en el el el el el en el el el el el en el el el el el el en el el el el el el en el el el el el en el el el el el el en el el el el el el en el el el el el el en el el el el el el el en el el el el el el en el el el el el el en el el el el el el en el el el el el el en el el el el el el en el el el el el en el el el el el en el el el el el el en el el el el el en el el el el el el en el el el el el en el el el el el en el el el el el en el el el el el el en el el el el el el en el el el el el el en el el el el el el en el el el el el el en el el el el el el en el en el el el el el el en el el el el el el en el el el el el el en el el el el el el en el el el el el el en el el el el el el el en el el el el el el en el el el el el el en el el el el el el en el el el el el el en el el el el el el en el el el el el el en el el el el el el en el el el el el el en el el el el el el en el el el el el el el el en el el el el el el en el el el el el el en el el el el el el en el el el el el el en el el el el el el en el el el el el el en el el el el el el en el el el el el el el el el az fr pt fr fr fr de da fr zh fr fr fr en fr fr fr da fr fr fr fr fr fr fr fr en da zh fr de fr fr fr fr fr fr en fr fr nl fr pl nl ru fr nl en fr en ja fr de fr es nb fr de en en en en en en en en en en en en en en sv sv sv sv sv sv sv sv sv sv sv sv sv sv sv sv sv sv sv sv sv sv sv fr fr fr de de de de de de de de fr fr fr fr fr fr fr fr fr fr fr fr fr fr sv en en fr en ja fr fr el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el en el el el el el en en fr el lt sv el en fr fr el lt sv en en de eu el lt hbs_lat el en de eu el lt hbs_lat el en fr eu el lt sv es en sv fr el lt sk es en en nb el lt ja el en fr eu el lt sv el en fr oc el lt sv es en fr eu el lt lt ru en en ru el lt sv el en de fr el lt lt es en fr fr el lt hbs_lat el en fr fr el lt sv es el el el el el el el el el el el el el el el el en el el el en el el en el el en el el el el en el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el en en el el el el el el el el el el el el el el el el el el el el
Αυτό το λήμμα αφορά το τμήμα καλαθοσφαίρισης ανδρών του Ολυμπιακού Πειραιώς. Για τον ευρύτερο σύλλογο, δείτε: Ολυμπιακός Σύνδεσμος Φιλάθλων Πειραιώς.
Σύλλ.: 1925, πριν 96 έτη (1925)
Τμήμα: 1931, πριν 91 έτη (1931)
Λ. Εθνάρχου Μακαρίου 1, Τ.Κ. 18547, Νέο Φάληρο
Α1 Εθνική → 1η θέση
Πολυμέσα σχετικά με την ομάδα
Ο Ολυμπιακός το 1997 έγινε η πρώτη ελληνική ομάδα που πέτυχε το Τριπλ Κράουν (Πρωτάθλημα, Κύπελλο, Ευρωπαϊκό Πρωτάθλημα). Την ίδια χρονιά, αγωνίστηκε ως Πρωταθλητής Ευρώπης στο τουρνουά McDonald's NBA-FIFA Open (McDonald's Championship 1997), όπου αντιμετώπισε στον τελικό της διοργάνωσης τους πρωταθλητές του NBA, Σικάγο Μπουλς, του μεγαλύτερου καλαθοσφαιριστή όλων των εποχών,[1] του Μάικλ Τζόρνταν.
Το 2012 ο Ολυμπιακός κατέκτησε το δεύτερο Πρωτάθλημα Ευρώπης στην ιστορία του, στο Final Four της Κωνσταντινούπολης με νίκη 62–61 επί της ΤΣΣΚΑ Μόσχας, ανατρέποντας διαφορά 19 πόντων στα τελευταία 12 λεπτά και πετυχαίνοντας έτσι τη μεγαλύτερη ανατροπή στην ιστορία των ευρωπαϊκών τελικών και μία από τις μεγαλύτερες στην ιστορία του παγκόσμιου μπάσκετ. [2] [3] [4]
Το 2013 ο Ολυμπιακός κατέκτησε για 2η συνεχόμενη φορά και 3η συνολικά το Πρωτάθλημα Ευρώπης, νικώντας στον τελικό του Final Four του Λονδίνου τη Ρεάλ Μαδρίτης με 100–88, ανατρέποντας και πάλι διαφορά 17 πόντων που είχε διαμορφωθεί κατά τη διάρκεια του πρώτου δεκαλέπτου του αγώνα.[5] Έγινε έτσι η μοναδική ελληνική ομάδα που έχει κατακτήσει δύο συνεχόμενα Πρωταθλήματα Ευρώπης και αποτελεί μαζί με τη Μακάμπι Τελ Αβίβ και την Εφές πιλσεν τις μόνες ομάδες με αυτό το επίτευγμα από την έναρξη της νέας Ευρωλίγκα (2000), ενώ προσθέτοντας και την Γιουγκοπλάστικα και από την καθιέρωση του συστήματος Final Four τo 1988 και έπειτα. [6] Αφού στέφθηκε πρωταθλητής στην Ευρωλίγκα, ο Ολυμπιακός κατέκτησε την ίδια χρονιά και το Διηπειρωτικό Κύπελλο στη Βραζιλία. [7] Σύμφωνα με την ισπανική εφημερίδα AS για την Ευρωλίγκα 2017–18, ο Ολυμπιακός αναγράφεται ως η καλύτερη ομάδα της δεκαετίας. [8] Έχει αγωνιστεί συνολικά σε 8 τελικούς της κορυφαίας διοργάνωσης και αποτελεί και την πρώτη ελληνική συμμετοχή σε αυτούς, το 1994.
1.1 Ίδρυση και πρώτες δεκαετίες
1.3 Το αήττητο πρωτάθλημα και οι επιτυχίες της δεκαετίας του '70
1.5 Περίοδος μεγάλων επιτυχιών: 5 συνεχόμενα Πρωταθλήματα, 2 Νταμπλ, Πρωτάθλημα Ευρώπης και Τριπλ Κράουν
1.6 Περιορισμένες διακρίσεις και περίοδος κρίσης
1.7 Ανασυγκρότηση και επιστροφή στις διακρίσεις
1.8 Ευρωπαϊκό θαύμα και παγκόσμια κορυφή: Back-to-back Πρωταθλητής Ευρώπης (2012, 2013), Διηπειρωτικό Κύπελλο (2013)
5 Οι ευρωπαϊκές και παγκόσμιες διακρίσεις
6 Η πορεία προς την κατάκτηση των Ευρωπαϊκών Πρωταθλημάτων
7 Αναμετρήσεις του Ολυμπιακού με ομάδες του NBA
8 Η πορεία σε όλες τις διοργανώσεις
9.1 Η πορεία στην Α' εθνική κατηγορία καλαθοσφαίρισης ανδρών Ελλάδας
10.1 Αθλητές του Ο.Σ.Φ.Π. στο FIBA Hall of Fame
Η ομάδα του Ολυμπιακού το 1943, αποτελούμενη από νέους της Ιωνιδείου Σχολής Πειραιά
Το τμήμα καλαθοσφαίρισης του Ολυμπιακού αποτελεί μία από τις μεγαλύτερες ομάδες στον ελληνικό και στον ευρωπαϊκό χώρο. Το 1931 αθλητές του τμήματος πετοσφαίρισης της ομάδας ξεκίνησαν τη δημιουργία της ομάδας καλαθοσφαίρισης.
Το 1937 η καλαθοσφαίριση έχει ατονήσει στον Πειραιά. Η διοίκηση του Ολυμπιακού επιθυμώντας να φέρει και πάλι στην επιφάνεια το άθλημα, καλεί ορισμένους φιλάθλους του Πειραιά και τους εξουσιοδοτεί εν λευκώ να δημιουργήσουν και πάλι ομάδα καλαθοσφαίρισης. Με επικεφαλής τον Γ. Ιερώνυμο, έφορο τον Γιάννη Κουτσουλέντη και βοηθούς τους Σ. Παπαδάκη, Μ. Κρικίδη και με παίκτες από την Ιωνίδειο Σχολή Πειραιά (η οποία είχε εξαιρετική ομάδα αποτελούμενη από μαθητές που ήταν φίλαθλοι του Ολυμπιακού) ο Ολυμπιακός αποκτά και πάλι μέσα σε σύντομο χρονικό διάστημα ομάδα καλαθοσφαίρισης.
Την προπόνηση είχε αναλάβει ο Ν. Καραβιάς, ο οποίος μέσα σε σύντομο χρονικό διάστημα είχε φτιάξει ένα ισχυρό συγκρότημα, το οποίο αποτέλεσαν οι γνωστοί καλαθοσφαιριστές της εποχής εκείνης: Ξενοφών Νικολαΐδης, Σπύρος Ανδρεάδης, ο αδελφός του Γιώργος Ανδρεάδης, Πέτρος Δημητρόπουλος, Μανώλης Χατζηνικολάου, Αλέξανδρος Κουτσούκος, Σ. Μιχόπουλος, Κατσαβής, Αναγνωστόπουλος. Πριν όμως ισχυροποιηθεί η ομάδα, ήρθε ο Β΄ Παγκόσμιος Πόλεμος και σταμάτησε κάθε κίνηση. Αμέσως μετά τον πόλεμο ο Ολυμπιακός με γενικό αρχηγό τον Γιάννη Κουτσουλέντη βρίσκεται εξαρχής μεταξύ των καλύτερων ομάδων.
Το 1949 ο Ολυμπιακός κατέκτησε το πρώτο Πρωτάθλημα Ελλάδας στην ιστορία του μετά από νίκη στον τελικό του πρωταθλήματος επί του Τρίτωνα. Σημαντικότεροι παίκτες και πρωταγωνιστές της κατάκτησης του τίτλου ήταν οι Γιάννης και Αλέκος Σπανουδάκης, Εμμανουήλ Χατζηνικολάου, Αλέξανδρος Κουτσούκος και Στυλιανός Τσικάτος. Ο Αλέκος Σπανουδάκης μάλιστα, αναδείχτηκε πρώτος σκόρερ του πρωταθλήματος.
Το δεύτερο πρωτάθλημα του Ολυμπιακού θα έρθει 11 χρόνια μετά, το 1960, με πρωταγωνιστές και πάλι τα αδέρφια Σπανουδάκη και τους Θεόδωρο Βαμβακούση, Βασίλη Φασιλή, Νίκο Νικολαϊδη, Μάρκο Καλούδη και Μίμη Δουράτσο. Με την κατάκτηση του τίτλου ο Ολυμπιακός εξασφάλισε την συμμετοχή του στο Κύπελλο Πρωταθλητριών Ευρώπης για πρώτη φορά στην ιστορία του, όπου αντιμετώπισε τη Γαλατασαράι.
Οι αδερφοί Αλέκος και Γιάννης Σπανουδάκης, ο οποίος ήταν παίκτης-προπονητής του Ολυμπιακού και στα 2 πρώτα πρωταθλήματα που κατέκτησε η ομάδα, εφάρμοσαν σημαντικές καινοτομίες στον τρόπο παιχνιδιού. Ο Αλέκος Σπανουδάκης ήταν ο πρώτος Ευρωπαίος που χρησιμοποίησε το τζαμπ σουτ, ενώ ο Γιάννης είχε μάθει αρκετά από τα μυστικά του αθλήματος από τον θρυλικό παίκτη και προπονητή του NBA Μπομπ Κούζι.[9] Οι δυο τους υπήρξαν σημαντικότατοι συντελεστές στη δημιουργία μιας αξιόλογης ομάδας και ήταν από τους πρωταγωνιστές στα πρωταθλήματα του 1949 και του 1960.
Το αήττητο πρωτάθλημα και οι επιτυχίες της δεκαετίας του '70
Οι Στηβ Γιατζόγλου, Γιώργος Καστρινάκης, Γιώργος Μπαρλάς, Παύλος Διάκουλας, Πολ Μελίνι, Νίκος Σισμανίδης, Θανάσης Ράμμος. Παρασκευάς Τσάνταλης, Γιάννης Γκαρώνης, Τόλης Σπανός και Κίμωνας Κοκορόγιαννης με προπονητή τον Φαίδωνα Ματθαίου, οδηγούν τον Ολυμπιακό στο πρώτο νταμπλ της ιστορίας του, το 1976. Μεγάλη επιτυχία ήταν ότι τη χρονιά εκείνη κατέκτησε το τρίτο του πρωτάθλημα, αήττητος, έχοντας 22 νίκες σε ισάριθμα παιχνίδια, ενώ έφτασε και στα προημιτελικά του Κυπέλλου Κυπελλούχων. Νωρίτερα και συγκεκριμένα τη σεζόν 1972–73, ο Ολυμπιακός υπό τις οδηγίες του Ματθαίου είχε αγωνιστεί για πρώτη φορά στην ιστορία του στο Κύπελλο Κυπελλούχων, φτάνοντας στους 16 της διοργάνωσης. Στα ευρωπαϊκά παιχνίδια εκείνης της σεζόν, την ομάδα είχε ενισχύσει και ο σπουδαίος Αμερικανός Τσάρλι Γιέλβερτον που είχε αγωνιστεί στους Πόρτλαντ Τρέιλ Μπλέιζερς.
Το 1977 θα κατακτήσει και πάλι το Κύπελλο Ελλάδας με τον Κώστα Μουρούζη στον πάγκο της ομάδας, με πιο χαρακτηριστική τη νίκη με 110–68 επί του Παναθηναϊκού εκτός έδρας σε νοκ-άουτ παιχνίδι, που συνιστά την μεγαλύτερη νίκη στις αναμετρήσεις μεταξύ των 2 αιωνίων αντιπάλων (42 πόντοι διαφορά και μάλιστα εκτός έδρας).[10] Πρωταγωνιστές του Ολυμπιακού ήταν οι Μελίνι με 24 πόντους και Καστρινάκης με 22, ενώ σημαντική ήταν η συνεισφορά των Διάκουλα με 18 και Γιατζόγλου με 15 πόντους αντίστοιχα.
Η περίοδος Γιατζόγλου–Καστρινάκη ολοκληρώθηκε με 1 ακόμα Κύπελλο Ελλάδος το 1980, έχοντας για προπονητή τον Γιώργο Μπαρλά. Από τότε ξεκινάει μια εποχή πτώσης για την ομάδα, η οποία θα διαρκέσει μέχρι τις αρχές της δεκαετίας του 1990.
Τα επόμενα χρόνια υπήρξε στον Ολυμπιακό μια σταδιακή ανανέωση, όμως οι αθλητές που αποκτήθηκαν δεν ήταν σε θέση να κάνουν τη διαφορά και να κατακτήσουν κάποιο τίτλο. Το 1986 κατέκτησε τη δεύτερη θέση και ήταν φιναλίστ του κυπέλλου. Μεγάλη μορφή της ομάδας εκείνη την περίοδο ήταν ο Αργύρης Καμπούρης, που ταυτίστηκε με την ομάδα. Στα τέλη της δεκαετίας αξιόλογοι ξένοι, όπως ο Κάρεϊ Σκάρι, που αποκτήθηκε από το ΝΒΑ, ο Λάρι Μίντλετον και ο Τοντ Μίτσελ, δεν κατάφεραν να οδηγήσουν την ομάδα σε διακρίσεις.
Περίοδος μεγάλων επιτυχιών: 5 συνεχόμενα Πρωταθλήματα, 2 Νταμπλ, Πρωτάθλημα Ευρώπης και Τριπλ Κράουν
Το 1991 ανέλαβε την προεδρία της ομάδας ο Σωκράτης Κόκκαλης, ο οποίος προσέλαβε ως προπονητή τον Γιάννη Ιωαννίδη και ο σύλλογος μετά από απαίτηση του νέου του προπονητή μετακόμισε από το Παπαστράτειο στο Στάδιο Ειρήνης και Φιλίας. Επιπλέον, τα επόμενα χρόνια πραγματοποιήθηκαν μετεγγραφές ξένων παικτών διεθνούς κλάσης, όπως οι Ζάρκο Πάσπαλι, Έντι Τζόνσον, Ντέιβιντ Ρίβερς, Ρόι Τάρπλεϊ, Γουόλτερ Μπέρι, Ντράγκαν Τάρλατς, Αλεξάντερ Βολκόφ, Φράνκο Νάκιτς, Μίλαν Τόμιτς και Κρίστιαν Βελπ που συνδυάστηκαν ιδανικά με Έλληνες πάικτες όπως οι Παναγιώτης Φασούλας, Γιώργος Σιγάλας και Δημήτρης Παπανικολάου. Ο Ολυμπιακός κατέκτησε 5 συνεχόμενα Πρωταθλήματα την περίοδο 1993–97 και δύο κύπελλα το 1994 και το 1997. Παράλληλα, έφτασε σε δύο συνεχόμενα φάιναλ φορ της Ευρωλίγκα το 1994 στο Τελ Αβίβ και το 1995 στη Σαραγόσα. Και τις δύο φορές έφτασε στον τελικό κερδίζοντας στον ημιτελικό τον Παναθηναϊκό και εν συνεχεία ηττήθηκε από δύο ισπανικές ομάδες, τη Μπανταλόνα και τη Ρεάλ Μαδρίτης αντίστοιχα.
Το 1996 κέρδισε το Πρωτάθλημα Ελλάδας, νικώντας στον πέμπτο τελικό των πλέι-οφ του πρωταθλήματος τον Παναθηναϊκό στο Στάδιο Ειρήνης και Φιλίας, με 35 πόντους διαφορά και σκορ 73–38,[11] που αποτελεί την δεύτερη μεγαλύτερη σε εύρος νίκη απέναντι στον αιώνιο αντίπαλο, μετά την νίκη του Ολυμπιακού με 110–68 (42 πόντοι διαφορά) στο Κύπελλο το 1977.[12]
Το 1997 με προπονητή τον Ντούσαν Ίβκοβιτς, η ομάδα κατέκτησε όλους τους τίτλους που διεκδίκησε (Πρωτάθλημα, Κύπελλο, Ευρωλίγκα) κσι έγινε η πρώτη ελληνική ομάδα που πανηγύρισε το Τριπλ Κράουν. Στον τελικό του φάιναλ φορ της Ευρωλίγκα στη Ρώμη, κέρδισε την Μπαρτσελόνα με 73–58 και στέφθηκε Πρωταθλητής Ευρώπης. Στο φάιναλ φορ προκρίθηκε αφού απέκλεισε στα προημιτελικά τον Παναθηναϊκό με 2 νίκες, 69–49 στο ΟΑΚΑ και 65–57 στο ΣΕΦ. Κατέκτησε το Πρωτάθλημα Ελλάδας επικρατώντας της ΑΕΚ με 3−1 νίκες και το Κύπελλο με νίκη 80–78 επί του Απόλλωνα Πατρών στον τελικό. Την επόμενη περίοδο ο Ολυμπιακός αγωνίστηκε στο τουρνουά ΝΒΑ-FIBA McDonald's Open και έφτασε στον τελικό, όπου αντιμετώπισε τους πρωταθλητές του NBA, Σικάγο Μπουλς του Μάικλ Τζόρνταν.
Περιορισμένες διακρίσεις και περίοδος κρίσης
Από το 1998 έως το 2002 οι διακρίσεις του ήταν περιορισμένες. Το 1999 ο Ολυμπιακός έφτασε στο φάιναλ φορ της Ευρωλίγκα στο Μόναχο και αποκλείστηκε στον ημιτελικό από την μετέπειτα Πρωταθλήτρια Ευρώπης, Ζαλγκίρις Κάουνας, καταλαμβάνοντας τελικά την τρίτη θέση. Ο μοναδικός τίτλος του συλλόγου ήρθε το 2002 με την κατάκτηση του Κυπέλλου Ελλάδας.
Από το 2003 έως το 2005 ο Ολυμπιακός αντιμετώπισε μια από τις χειρότερες περιόδους της ιστορίας του καθώς κατετάγη 4ος το 2003, 8ος το 2004 και πάλι 8ος το 2005. Μοναδική διάκριση η συμμετοχή στον τελικό κυπέλλου το 2004, όπου και ηττήθηκε από τον Άρη.
Ανασυγκρότηση και επιστροφή στις διακρίσεις
Από το 2006 ο Ολυμπιακός, ο οποίος περνάει πλέον στα χέρια των αδερφών Αγγελόπουλων, επιστρέφει σε τροχιά διεκδίκησης του πρωταθλήματος συμμετέχοντας συνεχόμενα στους τελικούς (2006, 2007, 2008, 2009, 2010). Η διοίκηση του συλλόγου ξοδεύει πολύ μεγάλα χρηματικά ποσά και φέρνει στην ομάδα παίχτες αναγνωρισμένης αξίας όπως οι Τζος Τσίλντρες και Λίνας Κλέιζα, που μαζί με ταλαντούχους Έλληνες και ξένους αθλητές όπως οι Γιάννης Μπουρούσης, Σοφοκλής Σχορτσιανίτης, Νίκολα Βούισιτς, Μίλος Τεόντοσιτς και Θεόδωρος Παπαλουκάς οδηγούν την ομάδα στον δρόμο των επιτυχιών. Το 2008 και το 2009 είναι φιναλίστ του Κυπέλλου, ενώ σημαντική επιτυχία είναι η συμμετοχή του στο φάιναλ φορ της Ευρωλίγκα το 2009, που ουσιαστικά σηματοδοτεί την επιστροφή του, μετά από 10 χρόνια, στις κορυφαίες ομάδες της Ευρώπης. Το Σεπτέμβρη του 2009 η ομάδα ταξιδεύει στις ΗΠΑ και δίνει φιλικά παιχνίδια με τους Σαν Αντόνιο Σπερς και Κλίβελαντ Καβαλίερς. Παράλληλα, κατακτά την πρώτη θέση του πρωταθλήματος στην κανονική περίοδο με 25 νίκες και 1 ήττα, επίδοση που την καταρρίπτει την σεζόν 2010–11, με το απόλυτο 26–0, που αποτελεί ρεκόρ στη σύγχρονη ιστορία του θεσμού (μετά το τελευταίο αήττητο πρωτάθλημα του Άρη το 1987–88).
Το 2010 επιστρέφει στους τίτλους με την κατάκτηση του Κυπέλλου Ελλάδας, ενώ στην Ευρώπη φτάνει στον τελικό της Ευρωλίγκα, όπου χάνει το τρόπαιο από τη Μπαρτσελόνα. Την επόμενη σεζόν έρχεται στην ομάδα ο Βασίλης Σπανούλης και αυτή κατακτάει το δεύτερο συνεχόμενο Κύπελλο Ελλάδας και 9ο συνολικά στην ιστορία της, ενώ ηττάται στους τελικούς του πρωταθλήματος.
Ευρωπαϊκό θαύμα και παγκόσμια κορυφή: Back-to-back Πρωταθλητής Ευρώπης (2012, 2013), Διηπειρωτικό Κύπελλο (2013)
Την σεζόν 2011–12 η ομάδα αλλάζει φιλοσοφία και μειώνει δραστικά τον προϋπολογισμό της. Στηριζόμενη κυρίως σε νεαρούς Έλληνες παίχτες όπως οι Κώστας Παπανικολάου, Κώστας Σλούκας και Βαγγέλης Μάντζαρης, αλλά και σε εμπειρότερους όπως οι Βασίλης Σπανούλης και Γιώργος Πρίντεζης κατακτά την Ευρωλίγκα στην Κωνσταντινούπολη με προπονητή ξανά τον Ντούσαν Ίβκοβιτς σε έναν ανεπανάληπτο τελικό, όταν επέστρεψε στο παιχνίδι έχοντας μειονέκτημα 19 πόντων στο 28ο λεπτό και κέρδισε με 62–61, πετυχαίνοντας το νικητήριο καλάθι εφτά δέκατα του δευτερολέπτου πριν τη λήξη του αγώνα με τον Πρίντεζη. Η ανατροπή του Ολυμπιακού από το -19 είναι η μεγαλύτερη ανατροπή που έχει καταγραφεί από ευρωπαϊκή ομάδα στην ιστορία των τελικών του Ευρωπαϊκού Πρωταθλήματος. Στις εγχώριες διοργανώσεις χάνει το Κύπελλο Ελλάδας ύστερα από δύο χρόνια συνεχών κατακτήσεων, αλλά επιστρέφει στην κορυφή της ελληνικής καλαθοσφαίρισης κατακτώντας το Πρωτάθλημα Ελλάδας ύστερα από 15 χρόνια, νικώντας στους τελικούς τον Παναθηναϊκό με συνολικό σκορ νικών 3–2 και στέφεται Πρωταθλητής Ελλάδας μέσα στο κατάμεστο Στάδιο Ειρήνης και Φιλίας.
Το 2013, ο Ολυμπιακός κατέκτησε για 2η συνεχόμενη φορά και 3η συνολικά στην ιστορία του το Πρωτάθλημα Ευρώπης, νικώντας στον τελικό του φάιναλ φορ την 8 φορές (τότε) κάτοχο του τροπαίου Ρεάλ Μαδρίτης με 100–88, κι αφού προηγουμένως είχε προηγηθεί η νίκη του με 69–52 επί της ΤΣΣΚΑ Μόσχας στον ημιτελικό, που αποτελεί τη μεγαλύτερη σε έκταση νίκη ελληνικής ομάδας σε φάιναλ φορ. Ο Ολυμπιακός έγινε έτσι η μοναδική ελληνική ομάδα και μόλις η τρίτη στην ιστορία του ευρωπαϊκού μπάσκετ (μετά τη Γιουγκοπλάστικα και τη Μακάμπι Τελ Αβίβ) που κατακτά συνεχόμενα Πρωταθλήματα Ευρώπης. Επίσης, κατάφερε να γίνει μόλις η δεύτερη ομάδα στην Ευρώπη που καταφέρνει να φτάσει τους 100 πόντους σε τελικό Ευρωπαϊκού Πρωταθλήματος μετά τη Μακάμπι στον τελικό του 2004 (118–74 τη Φορτιτούντο Μπολόνια).
Τον Οκτώβριο της ίδιας χρονιάς η ομάδα κατακτά και το Διηπειρωτικό Κύπελλο, επικρατώντας με 2–0 νίκες (81–70, 86–69) επί της Πρωταθλήτριας Αμερικής Πινιέιρος στo Σάο Πάολο της Βραζιλίας.[13]
Το 2015 ο Ολυμπιακός επιστρέφει στην κορυφή της ελληνικής καλαθοσφαίρισης κατακτώντας το Πρωτάθλημα Ελλάδας ύστερα από 3 χρόνια, νικώντας στους τελικούς τον Παναθηναϊκό με συνολικό σκορ νικών 3–0 και στέφεται Πρωταθλητής Ελλάδας στο κατάμεστο Στάδιο Ειρήνης και Φιλίας, επίτευγμα που επαναλαμβάνει και την επόμενη σεζόν, επικρατώντας του αιωνίου αντιπάλου με 3–1 νίκες.
Την σεζόν 2018–19 ο Ολυμπιακός αρχικά αποχώρησε στο ημίχρονο στον ημιτελικό του κυπέλλου με τον Παναθηναϊκό στο ΟΑΚΑ (40–25 υπέρ του Π.Α.Ο.) [14] και εν συνεχεία δεν κατέβηκε 2 φορές σε αγώνα πρωταθλήματος με τον Παναθηναϊκό (κανονική περίοδος και πλεϊ-οφ) ως πράξεις διαμαρτυρίας του συλλόγου απέναντι στους συνεχείς ορισμούς συγκεκριμένων διαιτητών στα παιχνίδια με τον αιώνιο αντίπαλο από την ΕΟΚ και των αδιαφανών διαδικασιών μέσα από τις οποίες προέκυπταν[15]. Έτσι, βάσει των κανονισμών του ΕΣΑΚΕ και με απόφαση του αθλητικού δικαστή υποβιβάστηκε στην Α2. [16] Η απόφαση της ΚΑΕ βρήκε την στήριξη από μεγάλο μέρος του φίλαθλου κόσμου της ομάδας, παρά τις όποιες συνέπειες. [17] [18][19] Την περίοδο 2019–20 ο Ολυμπιακός αγωνίστηκε κανονικά στην Ευρωλίγκα, στην οποία συμμετέχει ανελλιπώς ήδη από το 1993. [20] Οι ιδιοκτήτες της ΚΑΕ είχαν γνωστοποιήσει ότι ο Ολυμπιακός θα συμμετέχει στις εγχώριες διοργανώσεις (Κύπελλο Ελλάδας & Α2 Εθνική) με τη διακριτική ονομασία Ολυμπιακός Β - Αναπτυξιακή Ομάδα, με νέο σήμα και με ένα διαφορετικό νεανικό ρόστερ που έχουν δημιουργήσει (ως δεύτερη ομάδα) και έτσι έγινε. [21]
Την αγωνιστική περίοδο 2021-22 ο Ολυμπιακός επέστρεψε στο Πρωτάθλημα της Α1, ενώ κατέκτησε και το Κύπελλο, επικρατώντας στον τελικό του Παναθηναϊκού με σκορ 73-81. Στην Ευρώπη, έφτασε στο 11ο Final Four της ιστορίας του, που διεξήχθη στο Βελιγράδι της Σερβίας.
Το έμβλημα του τμήματος καλαθοσφαίρισης του Ολυμπιακού, έχει εξελιχθεί με το πέρασμα του χρόνου. Στο παρελθόν η ομάδα είχε χρησιμοποιήσει διάφορες παραλλαγές του εμβλήματος. Από την περίοδο 1992-93 το έμβλημα απέκτησε τριγωνικό σχήμα και χρησιμοποιήθηκε έως και την περίοδο 2002-03. Την περίοδο 2003-04, όλα τα τμήματα του Ολυμπιακού χρησιμοποιούσαν μία νέα εκδοχή του εμβλήματος, το οποίο ήταν πλαισιωμένο από ένα κόκκινο κύκλο με την επιγραφή «Ολυμπιακός Σύνδεσμος Φιλάθλων Πειραιώς». Την περίοδο 2009-10, το τμήμα καλαθοσφαίρισης δημιούργησε και πάλι τη δική του εκδοχή του εμβλήματος.[22]
Το Στάδιο Ειρήνης και Φιλίας
Έδρα του τμήματος καλαθοσφαίρισης του Ολυμπιακού αποτελεί το Στάδιο Ειρήνης και Φιλίας (ΣΕΦ). Το ΣΕΦ βρίσκεται στο Φάληρο του Πειραιά, απέναντι από το Στάδιο Γεώργιος Καραϊσκάκης.
Το στάδιο κτίστηκε το 1985. Είναι το πλέον πολυ-λειτουργικό κλειστό γήπεδο στην Ελλάδα, καθώς εκτός από καλαθοσφαίριση μπορεί επίσης να φιλοξενήσει αγώνες στίβου, πετοσφαίρισης, γυμναστικής, παγοδρομιών, super-cross και άλλων αθλημάτων, καθώς και ποικίλες διοργανώσεις όπως συναυλίες, συνέδρια και εκθέσεις. Το 1991, έλαβε το Χρυσό Βραβείο στον παγκόσμιο διαγωνισμό που διοργάνωσε το IAKS για τη λειτουργικότητα και την ποιότητά του. Το 2004 ανακατασκευάστηκε για να φιλοξενήσει τους αγώνες πετοσφαίρισης των Ολυμπιακών Αγώνων της Αθήνας, ενώ στο παρελθόν έχει φιλοξενήσει κι άλλες μεγάλες διεθνείς αθλητικές συναντήσεις και οργανώσεις όπως το Ευρωπαικό Πρωτάθλημα καλαθοσφαίρισης του 1987 όπου η Ελληνική Εθνική ομάδα των ανδρών κατέκτησε την 1η θέση νικώντας την ΕΣΣΔ με 103–101. Αποτελεί από τα πιο καλά γήπεδα μπάσκετ στην Ελλάδα, με διεθνείς προδιαγραφές.
Η φανέλα του Ολυμπιακού το 2010
Ο Κάιλ Χάινς μετά τη νίκη με 100–88 επί της Ρεάλ Μαδρίτης και την κατάκτηση του δεύτερου συνεχόμενου Πρωταθλήματος Ευρώπης το 2013 στο Λονδίνο
Ο Έισι Λο με τη φανέλα του back-to-back Πρωταθλητή Ευρώπης 2012–2013
1949, 1960, 1976, 1978, 1993, 1994, 1995, 1996, 1997, 2012, 2015, 2016, 2022
1976, 1977, 1978, 1980, 1994, 1997, 2002, 2010, 2011, 2022
1 Πρωτάθλημα Αθηνών-Πειραιώς Β' ομάδων
1 Πρωτάθλημα ΣΕΓΑΣ και ΕΟΑΠ
1 Ειδικό Πρωτάθλημα Καλαθοσφαίρισης Πάτρας
3 Πανελλήνια πρωταθλήματα Εφήβων
2018, 2019 [23], 2021
3 Πανελλήνια πρωταθλήματα Παίδων
6 Πρωταθλήματα ΕΣΚΑΝΑ Εφήβων
2017, 2018, 2019, 2020, 2021 [24], 2022 [25]
2 Πρωταθλήματα ΕΣΚΑΝΑ Παίδων
1 Χρυσό βραβείο One Team : 2021 [27]
2 Ασημένια βραβεία One Team : 2018, 2020
Οι ευρωπαϊκές και παγκόσμιες διακρίσεις
Κατακτά την 6η θέση. Αντιμετώπισε τις: Μπόσνα Σαράγιεβο, Βαρέζε, Μακάμπι Τελ Αβίβ, Ρεάλ Μαδρίτης και Ζουβεντού Μπανταλόνα
Αποκλείεται από τη Λιμόζ με συνολικό σκορ 1–2, 70–67 στην Πάτρα, 53–59 και 58–60 στη Λιμόζ
Νίκη επί του Παναθηναϊκού 77–72 στον ημιτελικό, ήττα 57–59 στον τελικό από την Ζουβεντού Μπανταλόνα στο Φάιναλ Φορ του Τελ Αβίβ
Νίκη επί του Παναθηναϊκού 58–52 στον ημιτελικό, ήττα 61–73 στον τελικό από την Ρεάλ Μαδρίτης στο Φάιναλ Φορ της Σαραγόσα
Αποκλείεται από τη Ρεάλ Μαδρίτης με συνολικό σκορ 1–2, 68–49 στον Πειραιά, 77–80 και 65–80 στη Μαδρίτη
Στέφεται Πρωταθλητής Ευρώπης στη Ρώμη νικώντας 74–65 την Ολίμπια Λιουμπλιάνας στον ημιτελικό και 73–58 τη Μπαρτσελόνα στον τελικό
3η θέση στο Μόναχο. Ήττα 71–87 από την Ζαλγκίρις Κάουνας στον ημιτελικό, νίκη 74–63 στον μικρό τελικό επί της Φορτιτούντο Μπολόνια
Αποκλείεται από τη Σάσκι Μπασκόνια με συνολικό σκορ 0–2, 72–78 στον Πειραιά, 76–98 στη Βιτόρια
2η θέση σε όμιλο με Παναθηναϊκό, ΑΕΚ και Ολίμπια Λιουμπλιάνας
2η θέση σε όμιλο με Μπαρτσελόνα, Ολίμπια Λιουμπλιάνας και Βιλερμπάν
Αποκλείεται από την Μακάμπι Τελ Αβίβ με συνολικό σκορ 1–2, 78–87 στο Τελ Αβίβ, 76–70 στον Πειραιά, 73–77 στο Τελ Αβίβ
Αποκλείεται από τη Τάου Θεράμικα με συνολικό σκορ 0–2, 59–84 στη Βιτόρια, 89–95 στον Πειραιά
Αποκλείεται από την ΤΣΣΚΑ Μόσχας με συνολικό σκορ 1–2, 76–74 στη Μόσχα, 73–83 στον Πειραιά, 56–81 στη Μόσχα
4η θέση στο Βερολίνο: Ήττα 84–82 από τoν Παναθηναϊκό στον ημιτελικό και ήττα 95-79 από την Μπαρτσελόνα στον μικρό τελικό.
Νίκη επί της Παρτιζάν Βελιγραδίου 83–80 στον ημιτελικό, ήττα 68–86 από την Μπαρτσελόνα στον τελικό στο Φάιναλ Φορ του Παρισιού
Αποκλείεται από την Σιένα με συνολικό σκορ 1–3, 89–41 και 65–82 στον Πειραιά, 72–81 και 76–88 στη Σιένα
Κατακτά το Πρωτάθλημα Ευρώπης για δεύτερη φορά, νικώντας 68–64 τη Μπαρτσελόνα στον ημιτελικό και 62–61 την ΤΣΣΚΑ Μόσχας στον τελικό της Κωνσταντινούπολης
Κατακτά το Πρωτάθλημα Ευρώπης για τρίτη φορά συνολικά και δεύτερη συνεχόμενη, νικώντας 69–52 την ΤΣΣΚΑ Μόσχας στον ημιτελικό και 100–88 την Ρεάλ Μαδρίτης στον τελικό του Λονδίνου. Γίνεται έτσι η μοναδική ελληνική ομάδα και η μόνη ομάδα –μαζί με τη Μακάμπι Τελ Αβίβ– στο ευρωπαϊκό μπάσκετ που έχει κατακτήσει δύο συνεχόμενα Πρωταθλήματα Ευρώπης από την καθιέρωση του συστήματος Final Four τo 1988 και μόλις η τρίτη ομάδα στην Ευρώπη που έχει κατακτήσει την Ευρωλίγκα συνεχόμενες χρονιές (back-to-back Euroleague Champions), μετά την Γιουγκοπλάστικα και τη Μακάμπι
Αποκλείεται από την Ρεάλ Μαδρίτης, έχοντας μειονέκτημα έδρας και με συνολικό σκορ 2–3, 71–88 και 77–82 στη Μαδρίτη, 78–76 και 71–62 στον Πειραιά και 69–83 στο 5ο παιχνίδι στην ισπανική πρωτεύουσα
Νίκη επί της ΤΣΣΚΑ Μόσχας 70–68 στον ημιτελικό, ήττα 59–78 από την Ρεάλ Μαδρίτης στον τελικό στο Φάιναλ Φορ της Μαδρίτης
Νίκη επί της ΤΣΣΚΑ Μόσχας 82–78 στον ημιτελικό, ήττα 64–80 από την Φενερμπαχτσέ στον τελικό στο Φάιναλ Φορ της Κωνσταντινούπολης
4η θέση στο Βελιγράδι: Ήττα 77–74 από την Αναντολού Εφές στον ημιτελικό και ήττα 84-74 από την Μπαρτσελόνα στον μικρό τελικό.
Κατακτά τον τίτλο με 2–0 νίκες (81–70, 86–69) επί της Πρωταθλήτριας Αμερικής Πινιέιρος στo Σάο Πάολο της Βραζιλίας
Τερματίζει τέταρτος σε όμιλο μαζί με Ραμποτνίσκι, Τουρ και ΤΣΣΚΑ Σόφιας
Τερματίζει δεύτερος σε όμιλο με Νουόβα Σεμπαστιάνι, Ζουβεντού Μπανταλόνα και Τόφας
Τερματίζει τέταρτος σε όμιλο με Ζαντάρ, Ζουβεντού Μπανταλόνα και Χάποελ Τελ Αβίβ
Νίκη επί της Ατένας ντε Κόρντομπα 89–86 στον ημιτελικό, ήττα 78–104 στον τελικό από τους πρωταθλητές του NBA, Σικάγο Μπουλς του Μάικλ Τζόρνταν στο Παρίσι
Η πορεία προς την κατάκτηση των Ευρωπαϊκών Πρωταθλημάτων
Αναμετρήσεις του Ολυμπιακού με ομάδες του NBA
Το 1997 ο Ολυμπιακός έγινε η πρώτη ελληνική ομάδα που αντιμετώπισε ομάδα από το NBA. Αγωνίστηκε ως Πρωταθλητής Ευρώπης στο τουρνουά ΝΒΑ-FIBA McDonald's Open και έφτασε στον τελικό, όπου αντιμετώπισε τους πρωταθλητές του NBA, Σικάγο Μπουλς του Μάικλ Τζόρνταν. Τον Οκτώβριο του 2009 η ομάδα ταξίδεψε στις ΗΠΑ και αντιμετώπισε τους Σαν Αντόνιο Σπερς και τους Κλίβελαντ Καβαλίερς του ΛεΜπρόν Τζέιμς σε φιλικούς αγώνες.[29]
Η πορεία σε όλες τις διοργανώσεις
Πέτρος Δημητρόπουλος, Ξενοφών Νικολαΐδης, Αλέξανδρος Κουτσούκος, Γιώργος Ανδρεάδης, Σπύρος Ανδρεάδης, Αναγνωστόπουλος, Μιχόπουλος
Πέτρος Δημητρόπουλος, Ξενοφών Νικολαΐδης, Αλέξανδρος Κουτσούκος, Εμμανουήλ Χατζηνικολάου, Αναγνωστόπουλος, Μιχόπουλος
Γιάννης Σπανουδάκης, Αλέκος Σπανουδάκης, Πέτρος Δημητρόπουλος, Εμμανουήλ Χατζηνικολάου, Ξενοφών Νικολαΐδης, Αλέξανδρος Κουτσούκος
Γιάννης Σπανουδάκης, Αλέκος Σπανουδάκης, Στυλιανός Τσικάτος, Εμμανουήλ Χατζηνικολάου, Αλέξανδρος Κουτσούκος, Μπάμπης Γερακαράκης, Αλέκος Σιδηρόπουλος, Σινόπουλος, Γουνόπουλος, Αρκουδέας
Γιάννης Σπανουδάκης, Αλέκος Σπανουδάκης, Αλέξανδρος Κουτσούκος, Εμμανουήλ Χατζηνικολάου, Μπάμπης Γερακαράκης, Αλέκος Σιδηρόπουλος, Σινόπουλος, Γουνόπουλος, Αρκουδέας
Γιάννης Σπανουδάκης, Αλέκος Σπανουδάκης, Αλέξανδρος Κουτσούκος, Μπάμπης Γερακαράκης, Αλέκος Σιδηρόπουλος, Σινόπουλος, Γουνόπουλος, Αρκουδέας
Γιάννης Σπανουδάκης, Αλέκος Σπανουδάκης, Αλέξανδρος Κουτσούκος, Μπάμπης Γερακαράκης, Αλέκος Σιδηρόπουλος, Σινόπουλος, Γουνόπουλος, Αρκουδέας
Γιάννης Σπανουδάκης, Αλέκος Σπανουδάκης, Αλέξανδρος Κουτσούκος, Μπάμπης Γερακαράκης, Αλέκος Σιδηρόπουλος, Σινόπουλος, Γουνόπουλος, Αρκουδέας
Γιάννης Σπανουδάκης, Αλέκος Σπανουδάκης, Αλέξανδρος Κουτσούκος, Μπάμπης Γερακαράκης, Σινόπουλος, Γουνόπουλος
Γιάννης Σπανουδάκης, Αλέκος Σπανουδάκης, Θεόδωρος Βαμβακούσης, Μίμης Δουράτσος, Μπάμπης Γερακαράκης, Αργυρόπουλος, Σινόπουλος, Γουνόπουλος
Γιάννης Σπανουδάκης, Αλέκος Σπανουδάκης, Θεόδωρος Βαμβακούσης, Μίμης Δουράτσος, Μπάμπης Γερακαράκης, Αργυρόπουλος
Γιάννης Σπανουδάκης, Αλέκος Σπανουδάκης, Θεόδωρος Βαμβακούσης, Μίμης Δουράτσος, Μπάμπης Γερακαράκης, Αργυρόπουλος, Μπίσυλλας
Γιάννης Σπανουδάκης, Αλέκος Σπανουδάκης, Θεόδωρος Βαμβακούσης, Μίμης Δουράτσος, Μπάμπης Γερακαράκης, Αργυρόπουλος, Μπίσυλλας
Γιάννης Σπανουδάκης, Αλέκος Σπανουδάκης, Θεόδωρος Βαμβακούσης, Μίμης Δουράτσος, Μπάμπης Γερακαράκης, Αργυρόπουλος, Πολυχρονίου
Γιάννης Σπανουδάκης, Αλέκος Σπανουδάκης, Θεόδωρος Βαμβακούσης, Βασίλης Φασιλής, Νίκος Νικολαϊδης, Μάρκος Καλούδης, Μίμης Δουράτσος, Μπάμπης Γερακαράκης, Αργυρόπουλος, Πολυχρονίου, Σπανός, Καζουνίδης
Γιάννης Σπανουδάκης, Αλέκος Σπανουδάκης, Θεόδωρος Βαμβακούσης, Μάκης Κατσαφάδος, Βασίλης Φασιλής, Θύμιος Φιλίππου, Μάρκος Καλούδης, Μίμης Δουράτσος, Νίκος Νικολαϊδης, Μπάμπης Γερακαράκης, Μεϊμάρης, Αργυρόπουλος, Πολυχρονίου, Καζουνίδης
Γιάννης Σπανουδάκης, Αλέκος Σπανουδάκης, Θεόδωρος Βαμβακούσης, Μάκης Κατσαφάδος, Μάρκος Καλούδης, Νίκος Νικολαϊδης
Γιάννης Σπανουδάκης, Αλέκος Σπανουδάκης, Μάκης Κατσαφάδος, Θεόδωρος Βαμβακούσης, Μάρκος Καλούδης, Νίκος Νικολαϊδης
10η θέση (υποβιβασμός στη Β' εθνική κατηγορία)
Γιάννης Κουτσουλέντης, Γιάννης Σπανουδάκης
Γιάννης Σπανουδάκης, Αλέκος Σπανουδάκης, Σταύρος Κατσαφάδος, Μάκης Κατσαφάδος, Αρης Γκιόκας, Μάρκος Καλούδης, Νίκος Νικολαϊδης, Θεόδωρος Βαμβακούσης, Δημήτρης Κοντογιάννης, Μανώλης Αράπης, Πέτρος Πολυκανδριώτης, Γιώργος Μαλτίδης, Νάσος Χλέλμης, Κώστας Περδικάρης
Γιάννης Κουτσουλέντης, Γιάννης Σπανουδάκης
Θανάσης Ράμμος, Μάκης Κατσαφάδος, Σταύρος Κατσαφάδος, Στηβ Πλερόπουλος, Πέτρος Πολυκανδριώτης, Γιώργος Μαλτίδης, Νάσος Χλέλμης, Μάρκος Καλούδης, Νίκος Νικολαϊδης
Θανάσης Ράμμος, Μάκης Κατσαφάδος, Σταύρος Κατσαφάδος, Πέτρος Πολυκανδριώτης, Γιώργος Μαλτίδης, Νάσος Χλέλμης, Στηβ Πλερόπουλος, Νίκος Νικολαϊδης
Β' κατηγορία - 1η θέση (άνοδος στην Α' εθνική κατηγορία)
Θανάσης Ράμμος, Μάκης Κατσαφάδος, Σταύρος Κατσαφάδος, Στηβ Πλερόπουλος, Πέτρος Πολυκανδριώτης, Γιώργος Μαλτίδης, Μανώλης Ευστρατίου, Σπίρμαν
Τόλης Σπανός, Θανάσης Ράμμος, Στέλιος Αμερικάνος, Μάκης Κατσαφάδος, Δημήτρης Συμεωνίδης, Πέτρος Πολυκανδριώτης, Θανάσης Παπανάγνος, Μανώλης Ευστρατίου, Στηβ Πλερόπουλος, Σπίρμαν
Τόλης Σπανός, Θανάσης Ράμμος, Μάκης Κατσαφαδος, Σταύρος Κατσαφάδος, Στέλιος Αμερικάνος, Δημήτρης Συμεωνίδης, Θανάσης Παπανάγνος, Μανώλης Ευστρατίου
Τόλης Σπανός, Θανάσης Ράμμος, Μάκης Κατσαφαδος, Σταύρος Κατσαφάδος, Δημήτρης Συμεωνίδης, Θανάσης Παπανάγνος, Μανώλης Ευστρατίου
Τόλης Σπανός, Θανάσης Ράμμος, Μάκης Κατσαφαδος, Σταύρος Κατσαφάδος, Δημήτρης Συμεωνίδης, Θανάσης Παπανάγνος, Μανώλης Ευστρατίου
Τόλης Σπανός, Θανάσης Ράμμος, Μάκης Κατσαφαδος, Δημήτρης Συμεωνίδης, Θανάσης Παπανάγνος, Μανώλης Ευστρατίου
Τσάρλι Γιέλβερτον, Στιβ Γιατζόγλου, Γιώργος Καστρινάκης, Θανάσης Ράμμος, Παύλος Διάκουλας, Γιώργος Μπαρλάς, Τόλης Σπανός, Μάκης Κατσαφάδος, Μανώλης Ευστρατίου
Στιβ Γιατζόγλου, Γιώργος Καστρινάκης, Παύλος Διάκουλας, Θανάσης Ράμμος, Γιώργος Μπαρλάς, Τόλης Σπανός, Μάκης Κατσαφάδος, Μανώλης Ευστρατίου
Στιβ Γιατζόγλου, Γιώργος Καστρινάκης, Παύλος Διάκουλας, Γιώργος Μπαρλάς, Νίκος Σισμανίδης, Γιάννης Γκαρώνης, Κίμωνας Κοκορόγιαννης, Θανάσης Ράμμος, Τόλης Σπανός, Μάκης Κατσαφάδος, Πολ Μελίνι, Μανώλης Ευστρατίου
Στιβ Γιατζόγλου, Γιώργος Καστρινάκης, Παύλος Διάκουλας, Γιώργος Μπαρλάς, Νίκος Σισμανίδης, Κίμωνας Κοκορόγιαννης, Παρασκευάς Τσάνταλης, Θανάσης Ράμμος, Γιάννης Γκαρώνης, Τόλης Σπανός, Πολ Μελίνι
Στιβ Γιατζόγλου, Γιώργος Καστρινάκης, Παύλος Διάκουλας, Γιώργος Μπαρλάς, Θανάσης Ράμμος, Κίμωνας Κοκορόγιαννης, Νίκος Σισμανίδης, Τόλης Σπανός, Γιάννης Γκαρώνης, Πολ Μελίνι
Στιβ Γιατζόγλου, Γιώργος Καστρινάκης, Παύλος Διάκουλας, Γιώργος Μπαρλάς, Θανάσης Ράμμος, Γιάννης Γκαρώνης, Νίκος Σισμανίδης, Κίμωνας Κοκορόγιαννης, Τόλης Σπανός, Πολ Μελίνι, Χελιώτης, Σπετσιώτης, Καρέλας
Αργύρης Καμπούρης, Στιβ Γιατζόγλου, Γιώργος Καστρινάκης, Τόλης Σπανός, Παύλος Διάκουλας, Γιώργος Μπαρλάς, Κίμωνας Κοκορόγιαννης, Νίκος Σισμανίδης, Θανάσης Ράμμος, Δημήτρης Σαμπάνης, Πολ Μελίνι, Άρης Ραφτόπουλος
Αργύρης Καμπούρης, Στιβ Γιατζόγλου, Γιώργος Καστρινάκης, Παύλος Διάκουλας, Κίμωνας Κοκορόγιαννης, Χρήστος Ιορδανίδης, Θανάσης Ράμμος, Τόλης Σπανός, Δημήτρης Σαμπάνης, Πολ Μελίνι, Άρης Ραφτόπουλος
Στιβ Γιατζόγλου, Γιώργος Καστρινάκης, Κίμωνας Κοκορόγιαννης, Γιώργος Σκροπολίθας, Παύλος Διάκουλας, Χρήστος Ιορδανίδης, Δημήτρης Σαμπάνης, Άρης Ραφτόπουλος
Αργύρης Καμπούρης, Στιβ Γιατζόγλου, Παύλος Διάκουλας, Γιώργος Καστρινάκης, Κίμωνας Κοκορόγιαννης, Γιώργος Σκροπολίθας, Χρήστος Ιορδανίδης, Δημήτρης Σαμπάνης, Άρης Ραφτόπουλος
Αργύρης Καμπούρης, Στιβ Γιατζόγλου, Γιώργος Καστρινάκης, Κίμωνας Κοκορόγιαννης, Γιώργος Σκροπολίθας, Δημήτρης Σαμπάνης, Γιάννης Παραγιός, Άρης Ραφτόπουλος, Ανδρέας Κοζάκης, Κασσίμης
Στιβ Γιατζόγλου, Γιώργος Καστρινάκης, Νίκος Δαρίβας, Αργύρης Καμπούρης, Τζίμης Μανιάτης, Δημήτρης Σαμπάνης, Σαράντης Παπαχριστόπουλος, Γιάννης Παραγιός, Ανδρέας Κοζάκης, Άρης Ραφτόπουλος
Νίκος Δαρίβας, Αργύρης Καμπούρης, Τζίμης Μανιάτης, Δημήτρης Σαμπάνης, Άρης Ραφτόπουλος, Γιάννης Παραγιός, Ανδρέας Κοζάκης, Γιάννης Κουκής, Σαράντης Παπαχριστόπουλος, Άγγελος Ναλμπάντης, Παπαδάκης, Κυπριώτης
Αργύρης Καμπούρης, Αλέξης Χριστοδούλου, Βασίλης Ντάκουλας, Κώστας Παναγιωτόπουλος, Τζίμης Μανιάτης, Δημήτρης Σαμπάνης, Γιάννης Παραγιός, Ανδρέας Κοζάκης, Γιάννης Κουκής, Άγγελος Ναλμπάντης, Κώστας Γιαννόπουλος, Χρήστος Μαργέλης
Τζίμης Μανιάτης, Δημήτρης Σαμπάνης, Ηλίας Καρκαμπάσης, Αργύρης Καμπούρης, Αλέξης Χριστοδούλου, Βασίλης Ντάκουλας, Δήμος Οικονομάκος, Κώστας Παναγιωτόπουλος, Γιάννης Παραγιός, Θανάσης Κρεμπούνης, Αντρέας Καρκαβάσης, Γιάννης Κουκής, Κώστας Γιαννόπουλος
Αργύρης Καμπούρης, Τζίμης Μανιάτης, Αλέξης Χριστοδούλου, Δημήτρης Σαμπάνης, Βασίλης Ντάκουλας, Κώστας Παναγιωτόπουλος, Ηλίας Καρκαμπάσης, Δήμος Οικονομάκος, Γιάννης Παραγιός, Πιτ Μπαλής, Θανάσης Κρεμπούνης
Κάρεϊ Σκάρι, Λάρι Μίντλετον, Αργύρης Καμπούρης, Τζορτζ Παπαδάκος, Σταύρος Ελληνιάδης, Βασίλης Ντάκουλας, Βαγγέλης Αγγέλου, Αλέξης Χριστοδούλου, Τζίμης Μανιάτης, Κώστας Παναγιωτόπουλος, Ηλίας Καρκαμπάσης
Μάκης Δενδρινός, Μιχάλης Κυρίτσης
Τοντ Μίτσελ, Αργύρης Καμπούρης, Τζορτζ Παπαδάκος, Σταύρος Ελληνιάδης, Βαγγέλης Αγγέλου, Αλέξης Χριστοδούλου, Τζίμης Μανιάτης, Κώστας Μωραΐτης, Βασίλης Ντάκουλας, Κώστας Παναγιωτόπουλος, Ηλίας Καρκαμπάσης, Γκρεγκ Οικονόμου
Αργύρης Καμπούρης, Αλέξης Γιαννόπουλος, Τζορτζ Παπαδάκος, Βαγγέλης Αγγέλου, Παναγιώτης Καρατζάς, Τζίμης Μανιάτης, Αλέξης Χριστοδούλου, Γιώργος Σιγάλας, Ηλίας Καρκαμπάσης, Σταύρος Ελληνιάδης, Κώστας Παναγιωτόπουλος, Γιώργος Μόμτσος, Γκλεν Μπλάκγουελ, Τάσος Ρόκος, Στράτος Μακρής
Ζάρκο Πάσπαλι, Γιώργος Σιγάλας, Αντώνης Σταμάτης, Αργύρης Καμπούρης, Τζορτζ Παπαδάκος, Σταύρος Ελληνιάδης, Παναγιώτης Καρατζάς, Βαγγέλης Αγγέλου, Τζίμης Μανιάτης, Κώστας Μωραΐτης, Μπάμπης Παπαδάκης, Αλέξης Γιαννόπουλος, Ηλίας Καρκαμπάσης, Γκρεγκ Μπρούκς
Ζάρκο Πάσπαλι, Γουόλτερ Μπέρι, Αργύρης Καμπούρης, Τζορτζ Παπαδάκος, Σταύρος Ελληνιάδης, Γιώργος Σιγάλας, Φράνκο Νάκιτς, Μίλαν Τόμιτς, Ντράγκαν Τάρλατς, Αντώνης Σταμάτης, Μπάμπης Παπαδάκης, Γιώργος Λημνιάτης, Κώστας Μωραΐτης, Ροντ Χίγκινς
Ζάρκο Πάσπαλι, Ρόι Τάρπλεϊ, Παναγιώτης Φασούλας, Αργύρης Καμπούρης, Γιώργος Σιγάλας, Μίλαν Τόμιτς, Φράνκο Νάκιτς, Ντράγκαν Τάρλατς, Ευθύμης Μπακατσιάς, Τζορτζ Παπαδάκος, Παναγιώτης Καρατζάς, Αντώνης Σταμάτης, Γιώργος Λημνιάτης, Μπάμπης Παπαδάκης
Έντι Τζόνσον, Αλεξάντερ Βολκόφ, Παναγιώτης Φασούλας, Ντράγκαν Τάρλατς, Ευθύμης Μπακατσιάς, Γιώργος Σιγάλας, Αργύρης Καμπούρης, Φράνκο Νάκιτς, Μίλαν Τόμιτς, Τζορτζ Παπαδάκος, Γιώργος Λημνιάτης, Αντώνης Σταμάτης, Μπάμπης Παπαδάκης
Ντέιβιντ Ρίβερς, Γουόλτερ Μπέρι, Παναγιώτης Φασούλας, Ντράγκαν Τάρλατς, Γιώργος Σιγάλας, Νάσος Γαλακτερός, Δημήτρης Παπανικολάου, Φράνκο Νάκιτς, Ευθύμης Μπακατσιάς, Μίλαν Τόμιτς, Τζορτζ Παπαδάκος, Βασίλης Σούλης, Ανατόλι Ζουρπένκο
Ντέιβιντ Ρίβερς, Παναγιώτης Φασούλας, Γιώργος Σιγάλας, Νάσος Γαλακτερός, Ντράγκαν Τάρλατς, Γουίλι Άντερσον, Δημήτρης Παπανικολάου, Ευθύμης Μπακατσιάς, Φράνκο Νάκιτς, Μίλαν Τόμιτς, Ανατόλι Ζουρπένκο, Κρίστιαν Βέλπ, Αλεξέι Ζεβροσένκο, Έβρικ Γκρέι, Βασίλης Σούλης
Μάικλ Χόκινς, Αρτούρας Καρνισόβας, Τζόνι Ρότζερς, Παναγιώτης Φασούλας, Ντράγκαν Τάρλατς, Μίλαν Τόμιτς, Ντούσαν Βούκσεβιτς, Φράνκο Νάκιτς, Δημήτρης Παπανικολάου, Ευθύμης Μπακατσιάς, Αλεξέι Ζεβροσένκο, Ανατόλι Ζουρπένκο, Αλέξανδρος Ανθής, Δημήτρης Καραπλής, Νίκος Μίχαλος, Νίκος Πέττας
Άντονι Γκόλντγουαϊρ, Άριαν Κόμαζετς, Τζόνι Ρότζερς, Παναγιώτης Φασούλας, Φαμπρίσιο Ομπέρτο, Ντράγκαν Τάρλατς, Μίλαν Τόμιτς, Ντούσαν Βούκσεβιτς, Αλεξέι Ζεβροσένκο, Δημήτρης Παπανικολάου, Αρσέν Αντέ-Μενσά, Δημήτρης Καραπλής, Βασίλης Σούλης, Περικλής Δορκοφίκης
Μπλου Έντουαρτς, Κρις Μόρις, Φαμπρίσιο Ομπέρτο, Ντράγκαν Τάρλατς, Μίλαν Τόμιτς, Ντούσαν Βούκσεβιτς, Φράνκο Νάκιτς, Δημήτρης Παπανικολάου, Αλεξέι Ζεβροσένκο, Αρσέν Αντέ-Μενσά, Ινιάκι ντε Μιγκέλ, Περικλής Δορκοφίκης, Τζος Γκράντ, Γιάννης Λάππας, Βασίλης Σούλης, Νίκος Πέττας, Μάικ Μπράουν, Τζέιμς Ρόμπινσον
Ντίνο Ράτζα, Ντέιβιντ Ρίβερς, Νίκος Οικονόμου, Νίκος Μπουντούρης, Μίλαν Τόμιτς, Ντούσαν Βούκσεβιτς, Ινιάκι ντε Μιγκέλ, Πάτρικ Φέμερλινγκ, Δημήτρης Παπανικολάου, Στεφάν Ρισασέ, Βασίλης Σούλης, Περικλής Δορκοφίκης, Σαμ Γιάκομπσον, Γιώργος Πρίντεζης, Νίκος Πέττας, Παναγιώτης Μαντζάνας
Αλφόνσο Φορντ, Τζέιμς Φόρεστ, Νίκος Μπουντούρης, Πάτρικ Φέμερλινγκ, Ινιάκι ντε Μιγκέλ, Αλεξέι Ζεβροσένκο, Μίλαν Τόμιτς, Στεφάν Ρισασέ, Μίσαν Νικαγκμπάτσε, Θοδωρής Παπαλουκάς, Δημήτρης Παπανικολάου, Γιώργος Πρίντεζης, Περικλής Δορκοφίκης, Νιχάτ Εμρέ Εκίμ, Ντούσαν Γιέλιτς, Παναγιώτης Μαντζάνας
Μορίς Έβανς, ΝτεΜάρκο Τζόνσον, Κένι Μίλερ, Χουάν Αντόνιο Μοράλες, Ινιάκι ντε Μιγκέλ, Χρήστος Χαρίσης, Νίκος Μπουντούρης, Μίλαν Τόμιτς, Μίσαν Νικαγκμπάτσε, Αλεξέι Ζεβροσένκο, Μαρκ Μπράντκε, Νέναντ Μάρκοβιτς, Βέλικο Μρσιτς, Γιώργος Πρίντεζης, Παναγιώτης Μαντζάνας, Παναγιώτης Κατράνας, Γιώργος Γιαννουζάκος
Λευτέρης Σούμποτιτς, Ντράγκαν Σάκοτα,
Ρούμπεν Βολκοβίσκι, Παναγιώτης Λιαδέλης, Γιώργος Διαμαντόπουλος, Χρήστος Χαρίσης, Μπράνκο Μιλισάβλιεβιτς, Ντάλιμπορ Μπάγκαριτς, Μπόρις Γκόρενς, Κώστας Χαρίσης, Γκόραν Γιούρακ, Γιόσκο Καφετζής, Γιάννης Καλαμπόκης, Γιώργος Πρίντεζης, Βαγγέλης Σκλάβος, Μίλαν Τόμιτς, Γιώργος Γιαννουζάκος
Μαρκί Πέρι, Ρότζερ Μέισον, Λαβόρ Ποστέλ, Μπόρις Γκόρενς, Ρόμπερτ Γκούλιας, Ιβάν Ζορόσκι, Ντούσαν Βούκσεβιτς, Άγγελος Κορωνιός, Λάζαρος Αγαδάκος, Ίβιτσα Γιούρκοβιτς, Βαγγέλης Σκλάβος, Γιάννης Καλαμπόκης, Νίκος Παπανικολόπουλος, Γιώργος Πρίντεζης, Μίλαν Τόμιτς, Έλβιρ Όβτσινα, Τζεφ Νόρντγκαρντ, Δημήτρης Μισιακός
Τάιους Έντνι, Κουίνσι Λιούις, Χρήστος Χαρίσης, Νίκος Χατζής, Μανόλης Παπαμακάριος, Γιώργος Πρίντεζης, Σοφοκλής Σχορτσιανίτης, Ρενάλντας Σεϊμπούτις, Παναγιώτης Βασιλόπουλος, Άντριγια Ζίζιτς, Εουρέλιους Ζουκάουσκας, Λάζαρος Αγαδάκος, Νίκος Μπάρλος, Ματ Φρίτζι, Ιβάν Κόλιεβιτς, Δημήτρης Καλαϊτζίδης, Νίκος Αργυρόπουλος
Άλεξ Άκερ, Σκούνι Πεν, Χένρι Ντόμερκαντ, Άρβιντας Ματσιγιάουσκας, Γιάννης Μπουρούσης, Παναγιώτης Βασιλόπουλος, Μανόλης Παπαμακάριος, Άντριγια Ζίζιτς, Χρήστος Χαρίσης, Ράιαν Στακ, Σοφοκλής Σχορτσιανίτης, Νίκος Μπάρλος, Νταμίρ Μουλαομέροβιτς, Βρίμπιτσα Στεφάνοφ, Σαμ Χόσκιν, Τζέρι ΜακΝαμάρα
Πίνι Γκέρσον, Παναγιώτης Γιαννάκης
Κίντελ Γουντς, Λιν Γκριρ, Άρβιντας Ματσιγιάουσκας, Ρόντρικ Μπλάκνει, Μαρκ Τζάκσον, Γιάννης Μπουρούσης, Παναγιώτης Βασιλόπουλος, Γιώργος Πρίντεζης, Κώστας Βασιλειάδης, Λουκάς Μαυροκεφαλίδης, Μανώλης Παπαμακάριος, Σοφοκλής Σχορτσιανίτης, Ιάκωβος Τσακαλίδης, Ρεϊνάλντας Σεϊμπούτις, Μίλος Τεόντοσιτς, Παναγιώτης Καυκής
Τζος Τσίλντρες, Τζανίρο Πάργκο, Θοδωρής Παπαλουκάς, Νίκολα Βούισιτς, Γιάννης Μπουρούσης, Γιοτάμ Χαλπερίν, Λιν Γκριρ, Παναγιώτης Βασιλόπουλος, Ίαν Βουγιούκας, Σοφοκλής Σχορτσιανίτης, Γιώργος Πρίντεζης, Ζόραν Έρτσεγκ, Μίλος Τεόντοσιτς, Μιχάλης Πελεκάνος, Ιγκόρ Μιλόσεβιτς, Κώστας Σλούκας
Τζος Τσίλντρες, Θοδωρής Παπαλουκάς, Σκούνι Πεν, Νίκολα Βούισιτς, Γιάννης Μπουρούσης, Γιοτάμ Χαλπερίν, Παναγιώτης Βασιλόπουλος, Λίνας Κλέιζα, Σοφοκλής Σχορτσιανίτης, Μίλος Τεόντοσιτς, Κώστας Σλούκας, Κώστας Παπανικολάου, Ανδρέας Γλυνιαδάκης, Λουκάς Μαυροκεφαλίδης, Πάτρικ Μπέβερλι, Βον Ουέιφερ
Θοδωρής Παπαλουκάς, Γιάννης Μπουρούσης, Γιοτάμ Χαλπερίν, Παναγιώτης Βασιλόπουλος, Μίλος Τεόντοσιτς, Κώστας Παπανικολάου, Ανδρέας Γλυνιαδάκης, Λουκάς Μαυροκεφαλίδης, Βασίλης Σπανούλης, Ματ Νίλσεν, Ράσο Νεστέροβιτς, Μάρκο Κέσελ, Τζαμόν Γκόρντον, Δημήτρης Κατσίβελης, Γιώργος Πρίντεζης, Μιχάλης Πελεκάνος
Βαγγέλης Μάντζαρης, Έισι Λο, Δημήτρης Κατσίβελης, Βασίλης Σπανούλης, Κώστας Σλούκας, Μαρτίνας Γκετσεβίτσιους, Μιχάλης Πελεκάνος, Μάρκο Κέσελ, Κώστας Παπανικολάου, Παναγιώτης Βασιλόπουλος, Γιώργος Πρίντεζης, Πέρο Άντιτς, Τζόι Ντόρσεϊ, Κάιλ Χάινς, Λάζαρος Παπαδόπουλος, Ανδρέας Γλυνιαδάκης, Ματ Χάουαρντ, Κέιλιν Λούκας
Βαγγέλης Μάντζαρης, Έισι Λο, Δημήτρης Κατσίβελης, Βασίλης Σπανούλης, Κώστας Σλούκας, Μαρτίνας Γκετσεβίτσιους, Κώστας Παπανικολάου, Γιώργος Πρίντεζης, Πέρο Άντιτς, Τζος Πάουελ, Κάιλ Χάινς, Στράτος Περπέρογλου, Γκιόργκι Σερμαντίνι, Δημήτρης Μαυροειδής, Γιώργος Γεωργάκης, Τζόι Ντόρσεϊ, Ντορόν Πέρκινς
Βαγγέλης Μάντζαρης, Έισι Λο, Μάρντι Κόλινς, Δημήτρης Κατσίβελης, Ανδρέας Χριστοδούλου, Βασίλης Σπανούλης, Κώστας Σλούκας, Στράτος Περπέρογλου, Ιωάννης Παπαπέτρου, Ματ Λοτζέσκι, Γιώργος Πρίντεζης, Δημήτρης Αγραβάνης, Μπρεντ Πέτγουεϊ, Τζαμάριο Μουν, Μπράιαντ Ντάνστον, Μίρζα Μπέγκιτς, Σέντρικ Σίμονς, Βασίλης Καββαδάς, Δημήτρης Μαυροειδής, Γκιόργκι Σερμαντίνι
Γιώργος Μπαρτζώκας, Γιάννης Σφαιρόπουλος
Βαγγέλης Μάντζαρης, Δημήτρης Κατσίβελης, Ανδρέας Χριστοδούλου, Βασίλης Σπανούλης, Όλιβερ Λαφαγιέτ, Κώστας Σλούκας, Βασίλης Μουράτος, Τρεμέλ Ντάρντεν, Ιωάννης Παπαπέτρου, Ματ Λοτζέσκι, Γιώργος Πρίντεζης, Δημήτρης Αγραβάνης, Μπρεντ Πέτγουεϊ, Μπράιαντ Ντάνστον, Σέντρικ Σίμονς, Βασίλης Καββαδάς, Οθέλο Χάντερ, Μιχάλης Τσαϊρέλης
Βαγγέλης Μάντζαρης, Βασίλης Σπανούλης, Βασίλης Μουράτος, Ιωάννης Παπαπέτρου, Ματ Λοτζέσκι, Γιώργος Πρίντεζης, Δημήτρης Αγραβάνης, Οθέλο Χάντερ, Μιχάλης Τσαϊρέλης, Ντάριους Τζόνσον-Όντομ, Ντι Τζέι Στρόμπερι, Νίκολα Μιλουτίνοφ, Χακίμ Γουόρικ, Ντάνιελ Χάκετ, Κώστας Παπανικολάου, Γιάννης Αθηναίου
Βαγγέλης Μάντζαρης, Βασίλης Σπανούλης, Ιωάννης Παπαπέτρου, Ματ Λοτζέσκι, Γιώργος Πρίντεζης, Δημήτρης Αγραβάνης, Νίκολα Μιλουτίνοφ, Ντάνιελ Χάκετ, Κώστας Παπανικολάου, Γιάννης Αθηναίου, Έρικ Γκριν, Κεμ Μπιρτς, Πάτρικ Γιανγκ, Βασίλης Τολιόπουλος, Ντόμινικ Γουότερς, Πάρης Μαραγκός
Βαγγέλης Μάντζαρης, Βασίλης Σπανούλης, Ιωάννης Παπαπέτρου, Γιώργος Πρίντεζης, Δημήτρης Αγραβάνης, Νίκολα Μιλουτίνοφ, Κώστας Παπανικολάου, Βασίλης Τολιόπουλος, Τζαμέλ ΜακΛίν, Μπόμπι Μπράουν, Γιάνις Στρέλνιεκς, Κιμ Τιλί, Νίκος Αρσενόπουλος, Μπράιαν Ρόμπερτς, Γιώργος Μπόγρης, Κάιλ Γουίλτζερ, Χόλις Τόμσον
Βαγγέλης Μάντζαρης, Βασίλης Σπανούλης, Γιώργος Πρίντεζης, Δημήτρης Αγραβάνης, Νίκολα Μιλουτίνοφ, Κώστας Παπανικολάου, Γιάνις Στρέλνιεκς, Γιώργος Μπόγρης, Μπριάντε Γουέμπερ, Νάιτζελ Γουίλιαμς-Γκος, Αξέλ Τουπάν, Αλέξανδρος Βεζένκοφ, Αλεξέι Ποκουσέβσκι, Ζακ ΛεΝτέι
Ντέιβιντ Μπλατ, Κεστούτις Κεμζούρα, Γιώργος Μπαρτζώκας
Βασίλης Σπανούλης, Γιώργος Πρίντεζης, Νίκολα Μιλουτίνοφ, Κώστας Παπανικολάου, Αλέξανδρος Βεζένκοφ, Αλεξέι Ποκουσέβσκι, Τέιλορ Ρότσεστι, Ουέιντ Μπάλντουιν, Μπράντον Πολ, Βασίλης Χαραλαμπόπουλος, Αλέξανδρος Νικολαΐδης, Αντώνης Κόνιαρης, Ντουάιτ Μπάικς, Όγκουστιν Ρούμπιτ, Οκτάβιους Έλις, Βασίλης Χρηστίδης, Σακίλ ΜακΚίσικ
Βασίλης Σπανούλης, Γιώργος Πρίντεζης, Κώστας Παπανικολάου, Αλέξανδρος Βεζένκοφ, Βασίλης Χαραλαμπόπουλος, Αλέξανδρος Νικολαΐδης, Οκτάβιους Έλις, Σακίλ ΜακΚίσικ, Άαρον Χάρισον, Γιαννούλης Λαρεντζάκης, Κώστας Σλούκας, Χασάν Μάρτιν, Λιβιό Ζαν-Σαρλ, Τσαρλς Τζένκινς, Κώστας Κουφός
Γιώργος Πρίντεζης, Κώστας Παπανικολάου, Αλέξανδρος Βεζένκοφ, Σακίλ ΜακΚίσικ, Γιαννούλης Λαρεντζάκης, Κώστας Σλούκας, Χασάν Μάρτιν, Λιβιό Ζαν-Σαρλ, Τόμας Γουόκαπ, Τάιλερ Ντόρσεϊ, Μιχάλης Λούντζης, Ζαΐντ Μουόσα, Κουίνσι Έισι, Σωτήρης Οικονομόπουλος, Μουσταφά Φολ
Η πορεία στην Α' εθνική κατηγορία καλαθοσφαίρισης ανδρών Ελλάδας
Από την καθιέρωση της Α' εθνικής κατηγορίας την περίοδο 1963–64 και τον υποβιβασμό του, ο Ολυμπιακός απουσίασε συνολικά από πέντε διοργανώσεις. Την τριετία που συμμετείχε στο πρωτάθλημα της Β΄ Εθνικής (1965-1967) καθώς επίσης και την διετία 2019-2021 μετά την αποχώρησή του απ' το πρωτάθλημα της Α1 την περίοδο 2018-19.
Αθλητές του Ο.Σ.Φ.Π. στο FIBA Hall of Fame
Παναγιώτης Φασούλας [30] (2016) [31]
Αλεξάντερ Βολκόφ [32] (2020) [31]
&0000000000000029.00000029 – 30 Δεκεμβρίου 1992 (1992-12-30)
&0000000000000031.00000031 – 21 Μαΐου 1991 (1991-05-21)
&0000000000000024.00000024 – 4 Αυγούστου 1998 (1998-08-04)
&0000000000000029.00000029 – 22 Σεπτεμβρίου 1993 (1993-09-22)
&0000000000000020.00000020 – 28 Αυγούστου 2002 (2002-08-28)
GRE !   USA !
&0000000000000024.00000024 – 15 Απριλίου 1998 (1998-04-15)
&0000000000000030.00000030 – 23 Φεβρουαρίου 1992 (1992-02-23)
&0000000000000032.00000032 – 15 Ιανουαρίου 1990 (1990-01-15)
BUL !   GRE !
&0000000000000027.00000027 – 6 Αυγούστου 1995 (1995-08-06)
&0000000000000032.00000032 – 31 Ιουλίου 1990 (1990-07-31)
UKR !   RUS !
&0000000000000028.00000028 – 28 Ιανουαρίου 1994 (1994-01-28)
&0000000000000027.00000027 – 13 Απριλίου 1995 (1995-04-13)
&0000000000000030.00000030 – 22 Νοεμβρίου 1991 (1991-11-22)
USA !   AZE !
&0000000000000032.00000032 – 17 Αυγούστου 1990 (1990-08-17)
Ενημέρωση: 24 Σεπτεμβρίου 2022
↑ «Michael Jordan biography: "By acclamation, Michael Jordan is the greatest basketball player of all time"» (στα Αγγλικά). NBA.com. Αρχειοθετήθηκε από το πρωτότυπο στις 2 Σεπτεμβρίου 2006. Ανακτήθηκε στις 15 Ιανουαρίου 2013.
↑ «2011–12 season, Final Four: The 2011-12 Euroleague season will always be remembered by providing one of the most exciting finishes in world basketball history. In one of the most unbelievable comebacks ever seen in continental basketball history, Olympiacos wrote a brilliant page in Euroleague history by rallying from 19 down in the final 12 minutes to beat CSKA Moscow 61-62 on a last-second shot by Georgios Printezis» (στα Αγγλικά). EUROLEAGUE.NET. Αρχειοθετήθηκε από το πρωτότυπο στις 7 Απριλίου 2013. Ανακτήθηκε στις 3 Φεβρουαρίου 2013.
↑ «ΘΡΥΛΙΚΟΣ ΑΥΤΟΚΡΑΤΟΡΑΣ». gazzetta.gr. Ανακτήθηκε στις 3 Δεκεμβρίου 2012.
↑ «Πρωταθλητής Ευρώπης ο Ολυμπιακός». real.gr.
↑ «Long Live the King». sportfm.gr. Ανακτήθηκε στις 13 Μαΐου 2013.
↑ «Στην ιστορία ο Ολυμπιακός». gazzetta.gr. Ανακτήθηκε στις 13 Μαΐου 2013.
↑ AS, Diario (11 Οκτωβρίου 2017). «Olympiacos: el mejor equipo de la década trae refuerzos». AS.com (στα Ισπανικά). Ανακτήθηκε στις 25 Μαρτίου 2020.
↑ «Ιστορία του Ολυμπιακού, επίσημη ιστοσελίδα της ΚΑΕ Ολυμπιακός, www.olympiacosbc.gr». Αρχειοθετήθηκε από το πρωτότυπο στις 26 Δεκεμβρίου 2015. Ανακτήθηκε στις 14 Οκτωβρίου 2019.
↑ «Το ιστορικό 110–68 του Ολυμπιακού». SPORTFM.GR.
↑ sportime.gr (19 Μαΐου 2020). «1996: Ολυμπιακός - Παναθηναϊκός 73-38: Η «35άρα» που έμεινε στην ιστορία (vid)». sportime.gr. Αρχειοθετήθηκε από το πρωτότυπο στις 14 Ιουλίου 2020. Ανακτήθηκε στις 14 Ιουλίου 2020.
↑ «Το 110–68 του Ολυμπιακού επί του Παναθηναϊκού». SPORTFM.GR.
↑ «Ο Πλανήτης είναι κόκκινος». Αρχειοθετήθηκε από το πρωτότυπο στις 8 Οκτωβρίου 2013. Ανακτήθηκε στις 6 Οκτωβρίου 2013.
↑ «Αποχώρησε στο ημίχρονο ο Ολυμπιακός!». www.avgi.gr. Ανακτήθηκε στις 14 Ιουλίου 2020.
↑ «Ολυμπιακός: Συνειδητή 100% η απόφαση για αποχώρηση». www.sport24.gr. Ανακτήθηκε στις 30 Ιουνίου 2021.
↑ Themasports.com (23 Μαΐου 2019). «Επίσημος ο υποβιβασμός του Ολυμπιακού στην Α2 από τον ΕΣΑΚΕ». Thema Sports. Αρχειοθετήθηκε από το πρωτότυπο στις 14 Ιουλίου 2020. Ανακτήθηκε στις 14 Ιουλίου 2020.
↑ «Δεν κατεβαίνει στο «αιώνιo» ντέρμπι ο Ολυμπιακός! - Στηρίζει τους Αγγελόπουλους η Θύρα 7 | Filathlos.gr | Το Εγκυρότερο Αθλητικό Blog!». Filathlos.gr. Ανακτήθηκε στις 14 Ιουλίου 2020.
↑ «Πώς βλέπουν επτά ξένοι το πείραμα του Ολυμπιακού». gazzetta.gr. Ανακτήθηκε στις 4 Οκτωβρίου 2019.
↑ «13/2/2019: Η μέρα που άλλαξε το ελληνικό μπάσκετ». www.sport24.gr. Ανακτήθηκε στις 5 Ιουλίου 2021.
↑ «Ο Ολυμπιακός έχει ένα ρεκόρ στην Ευρωλίγκα που δεν θα καταρριφθεί». contra.gr. Ανακτήθηκε στις 2 Οκτωβρίου 2019.
↑ Σεπ. 2019 13:53, Επιμέλεια: Αλέξανδρος Τρίγκας Δημοσίευση: 16. «Ολυμπιακός: Εγένετο η Olympiacos B - Development Team». www.sport24.gr (στα Αγγλικά). Ανακτήθηκε στις 14 Ιουλίου 2020.
↑ rednews24.gr Αρχειοθετήθηκε 2019-03-15 στο Wayback Machine. Η ιστορία της φανέλας του Ολυμπιακού
↑ Back to back πρωταθλητές Ελλάδος οι Έφηβοι!
↑ Πρωταθλητής εφήβων ΕΣΚΑΝΑ ο Ολυμπιακός για 5η σερί χρονιά
↑ ΕΣΚΑΝΑ: Back to Back Πρωταθλητές Έφηβοι και Παίδες!
↑ ΕΣΚΑΝΑ: Back to Back Πρωταθλητές Έφηβοι και Παίδες!
↑ «Olympiacos falls to Spurs, Cavs in 2009 NBA Tour» (στα Αγγλικά). interbasket.net. Αρχειοθετήθηκε από το πρωτότυπο στις 7 Μαΐου 2014. Ανακτήθηκε στις 12 Μαρτίου 2014.
↑ «FIBA.basketball - Hall of Fame - Panagiotis Fasoulas». FIBA.basketball (στα Αγγλικά). Ανακτήθηκε στις 21 Ιουνίου 2022.
↑ 31,0 31,1 «FIBA.basketball - Hall of Fame - Famers». FIBA.basketball (στα Αγγλικά). Ανακτήθηκε στις 21 Ιουνίου 2022.
↑ «FIBA.basketball - Hall of Fame - Alexander Volkov». FIBA.basketball (στα Αγγλικά). Ανακτήθηκε στις 21 Ιουνίου 2022.